laion/Wikipedia-Exotic huggingface dataset:
Ärireis

Ärireis on töö eesmärgil teise riiki reisimine. Ärireis sisaldab kõiki olulisi elemente: transporti, majutust ning vabaaja tegevusi. Ärireisi eristavad tavalisest reisist töökohustused, mille pärast teise riiki minnakse. Kasvavaks trendiks ärireisidel on vaba aja sidumine töökohustustega ehk bleisure. Teise riiki reisimisel kasutatakse võimalust tutvuda kohaliku kultuuri ning vaatamisväärsustega. Ärireisijad hindavad oluliseks vaba aja tegevuseks golfi mängimist. Ärireisijad peavad majutusasutust valides oluliseks heal tasemel tehnoloogia ning Wi-Fi olemasolu. Samuti hinnatakse mugavust ning väärtustatakse 24/7 check-in’i võimalust. Ärireisijad väärtustavad ka majutusasutuse mugavust ning moodsat disaini. Üha kasvavamaks trendiks ärireiside maastikul on kodumajutuse kasutamine. Airbnb on loonud programmi nimega Business Travel, mille eesmärk on muuta kodumajutuse kasutamine ettevõtete jaoks käepärasemaks. Läbi selle soovitakse pakkuda ärireisijatele personaalsemat lähenemist ning külalislahkemat ja paremat teenust. Äriturism Geerts, W. (2014). BUSINESS TRAVEL, HOTELS, AND ENVIRONMENTAL SUSTAINABILITY. Department of Geography Royal Holloway, University of London, lk 16. Jeffrey, F. (2017). Welcome to the world of bleisure. New Hampshire Business Review, 39(4), 10. Miller, R. K., & Washington, K. (2010). Chapter 18: BUSINESS TRAVEL. In Travel & Tourism Market Research Handbook (pp. 127–131). Richard K. Miller & Associates. Farley, A., & Frank, P. J., & Katz, B. P., & Tkaczyk, C., & Oates, G., & Sposato, B. (2014). Business Travel Trend Report. Fortune, 170(4), 36–40. Greg Oates. "Understanding how Airbnb empowers hosts with new business travel strategy". Vaadatud 15.12.2018.
Frey (Liivimaa aadlisuguvõsa)

Frey oli Liivimaa aadlisuguvõsa. Freyd võisid olla pärit Saaremaalt, kus üks neist oli mõisaomanik. Viimase poeg Johann Gustav Frey (suri pärast 1795) oli Liivimaal Vana-Kuuste mõisa rentnik. 1795. aasta 22. augustil (vkj) omandas ta Püha Rooma keisrilt aadlidiplomi (rüütel). Tema pojast Peter Heinrich von Freyst (1757−1833) sai vaimulik ja ta teenis ligi 50 aastat Püha pastorina (1785−1833). Kuna tema meessoost järeltulijad surid noorelt, oli ta oma suguvõsa viimane esindaja. Peter Heinrich von Frey (1757−1833), Püha pastor, Saaremaa konsistooriumi assessor Liivimaa läti distrikt: Rūstuži (Rüssel) (1765−1772) Reichsadelsdiplom für Johann Gustav Frey, ausgest. v. Kaiser Franz II, d. d. Wien 1795 20.8. Taube, Michael Frh. von. Die Concepte zu den Standes-Erhöhungs-Diplomen für kaiserlich-russische Staats-Unterthanen in deutschen und österreichlischen Adels-Archiven. – Jahrbuch für Genealogie, Heraldik und Sphragistik. 1903. Mitau: Gedruckt bei J. F. Steffenhagen und Sohn, 1905, lk 57. Die evangelischen Prediger Livlands bis 1918. Köln-Wien: Böhlau Verlag, 1977. Nr 494. Taube, Michael Frh. von. Die Concepte zu den Standes-Erhöhungs-Diplomen für kaiserlich-russische Staats-Unterthanen in deutschen und österreichlischen Adels-Archiven. – Jahrbuch für Genealogie, Heraldik und Sphragistik. 1903. Mitau: Gedruckt bei J. F. Steffenhagen und Sohn, 1905. Lk 49-86. Siin: lk 57. Frey suguvõsa aadlivapp saidil archivinformationssystem.at
Central Coast Mariners FC

Central Coast Mariners Football Club on Austraalia jalgpalliklubi, mis tegutseb Uus-Lõuna-Walesis Gosfordis. See mängib Austraalia kõrgliigas A-League. Klubi asutati 2004. aastal ning see oli üks kaheksast esimesest klubist, mis hakkas A-League'is mängima. Central Coast Mariners on tulnud kahel korral A-League'i põhihooaja meistriks ja 2013. aastal ka finaalseeria meistriks. Lisaks on neljal korral osaletud AFC-i Meistrite Liigas. Klubi kodustaadion on Central Coast Stadium, mis mahutab 20 059 pealtvaatajat. Central Coast Marinersi suurimaks rivaaliks on Newcastle Jets ning kahe klubi vahel toimuvad derbimängud on tuntud nime all F3 Derby – see on saanud nime maantee järgi, mis Gosfordi ja Newcastle'it ühendab. Seisuga 18. detsember 2020 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. A-League Põhihooaja meister : 2007–08, 2011–12 Teised kohad (2): 2010–11, 2012–13 A-League'i finaalseeria Võitja (1): 2013 Teised kohad (3): 2006, 2008, 2011 Lawrie McKinna (2004–2010) Graham Arnold (2010–2013) Phil Moss (2013–2015) Tony Walmsley (2015–2016) Paul Okon (2016–2018) Mike Mulvey (2018–2019) Alen Stajcicv (2019–2021) Nick Montgomery (2021–) Enim mänge klubi särgis – John Hutchinson (271 mängu aastatel 2005–2015) Enim väravaid klubi särgis – Matt Simon (57 väravat aastatel 2006-2012, 2013–) "Central Coast Mariners FC Players". Football Federation Australia. Originaali arhiivikoopia seisuga 25. märts 2015. Ametlik koduleht
Viasat

Viasat on Rootsi satelliit-digitelevisiooniteenuse pakkuja, mis edastab telekanaleid satelliitside abil (ASTRA 4A & SES 5 4.9°E). Kanalite vastuvõtuks on vajalik paraboolantenn (rahvakeeli "satipann" või "taldrik"). Signaal liigub antennist digiboksi, mis "tõlgib" signaali pildiks ja heliks ning edastab selle telerisse. Satelliittelevisiooni eeliseks on võimalus edastada televisiooni- ja raadiokanaleid väga laiale territooriumile, sealhulgas piirkondades, kuhu sageli maapealne telesignaal või kaabeltelevisioon ei ulatu. Viasatil on ka omakanalid: TV1000, TV1000 Action, TV1000 Russkoje Kino, Viasat History, Viasat Nature, Viasat Explore, Viasat Golf, Viasat Motor, Viasat Hockey, Viasat Fotboll. Viasati omanik on Nordic Entertainment Group. AS TV Play Baltics
Södra Sandby

Södra Sandby on küla Rootsis Skåne läänis ja Lundi vallas, Södra Sandby distrikti halduskeskus. Asula tekkis 1906. aastal rajatud ja praeguseks suletud Lundi–Revinge raudtee ühe jaama juurde. Sealne kirik rajati XI sajandi lõpus. Külas asuvad ka aastal 1820 rajatud tuulik ja aastal 1903 rajatud viinavabrik. Külas on neli kooli, neist üks keskkool. 196. aastal sündis külas Rootsi ratsutaja Rolf-Göran Bengtsson. Södra Sandby järgi on nime saanud ordoviitsiumi Sandby lade. Bergström, Stig; Finney, Stanley; Xu, Chen; Goldman, Daniel; Leslie, Stephen (31 August 2006). "Three new Ordovician global stage names". Lethaia. 39 (3): 287–288.
Toomas Lasmann

Toomas Lasmann (sündinud 12. septembril 1944) on eesti telerežissöör, raadiodiktor ja filmitekstide lugeja. Toomas Lasmann on lõpetanud Tallinna 20. Keskkooli. Kooliajal osales rahvateatris Noorus. Eesti NSV Teatriühingu lavakunstistuudios õppis ta näitlemist aastatel 1966–1968 (lavakõne õpetajad Leo Martin, Kaarel Toom, Aksel Küngas), 1972 õppis Moskvas telerežissööride kursustel, 1973–1978 õppis Tallinna Pedagoogilises Instituudis kultuurharidust ja näitejuhtimist, mille lõpetas cum laude. Algul töötas Lasmann Eesti Raadios diktorina, filmi- ja seriaalitekste on ta peale lugenud alates 1968. aastast. 1965 – Eesti Televisioon, režissööri abi, hiljem "Horoskoobi" režissööri assistent 1979 – Eesti Televisioon, režissööri II kategooria 1982 – Eesti Televisioon, režissööri I kategooria 1988 – Eesti Televisioon, režissööri kõrgem kategooria InC, esimene oma saade 1975 Noodijoontel. Balletikontrastid 1. aprill 1975 Henry Purcell "Dido ja Aeneas" ooperi salvestus stuudios, Georg Otsa viimane esinemine 1978 Videofilm "Alla Pugatšova teater", film, esindas NSV Liidu muusikafilmide festivalil Šveitsis 1979 "Üllatusmuusika. Bruno Lukk" 1979 Neeme Järvi Metropolitan Operas saatesarjad "Muusikaelu", "Tarmo album", "Kuumuusika", "Fermaat" 1980 "Rahvakunstnikud. Eino Tamberg" 1981 "Mets mühama. Artur Rinne" 1983 Eesti Telefilm "Kesk voogavat balli" 1984–1986 "Estraaditähestik. Tõnu Aav, ansambel "Laine", Lia Laats, Ita Ever, Ervin Abel, Sulev Nõmmik, Uno Naissoo, Heli Lääts, Lev Leštšenko, Tõnis Mägi, Meelejahutaja, Uno Loop jne. 1984 G. Donizetti ooper "Rügemendi tütar" Estonia lavastus 1984 Vanemuise I muusikasajand (režissöör ja saatejuht) 1986 G. Verdi / A. Mikk "Traviata" Estonia lavastus 1986 Etenduse salvestus P. Tšaikovski ooper "Jevgeni Onegin" 1988 Eduard Tubin ooper "Reigi õpetaja" Estonia lavastus 1988 Heli jälg. Els Vaarman 1988–1992 "Joonase tulemine" Rudolf Tobiase suuroratooriumi "Jonase lähetamine" saamisloost 1990 "Igihaljaid meloodiaid. Tarmo Pihlap" kolm osa 1990 "Avada valgusesse aken. Eduard Tubin – 85" 1990 "Meil aiaäärne tänavas. Eduard Tubina elu" kaks osa 1993 Dokumentaaljutustus "Kojutulek" (Rudolf Tobiase elust) kaks osa 1993 Eduard Tubin / A. Mikk ooper "Barbara von Tisenhusen" Estonia lavastus 1994 Käbi Laretei kontserdid Eestis 1995 Tenor Naan Põld (portreesaade) Kapten Tenkes 1969/70, 1974, 1986 "Neli tankisti ja koer" "Marek Pieguse ebatavalised seiklused" 1974 "Koer Cywili" seiklused 1974, 1975 "Kaalul on rohkem kui elu" 1971/72, 1973, 1976 "Seitseteist kevadist hetke" 1974, 1985 "Entusiastid" 1984 "Varjud kaovad keskpäeval" "Metsik roos" 1993–1994 "Kodus võõrsil" 1994–1997 “Kolm musketäri”, Eesti Televisioonis loeb loodusdokumentaalide tekste praeguseni. On lugenud filmitekste ka telekanalitele TV1 ja TV3. 2014 – Kuldmikrofon, Eesti Ringhäälingute Liidu väljaantav eetriajakirjaniku aastaauhind 2020 – Valgetähe V klassi teenetemärk https://www.efis.ee/et/filmitegijad/inimene/id/1429 Urmas Vahe. Toomas Lasmann: loobusin teatrist teletöö kasuks. ohtuleht.ee, 19.12.2014. Eesti riiklike teenetemärkide kavaleride andmebaas presidendi kantselei kodulehel (president.ee).
Kollavestide liikumine

Kollavestide liikumine (prantsuse keeles Mouvement des gilets jaunes, hääldatud [ʒilɛ ʒon]) on poliitiline liikumine, mis sai alguse internetis 2018. aasta mais. Tänavameeleavaldused algasid Prantsusmaal 17. novembril 2018 ja levisid kiiresti Vallooniasse Belgias. Meeleavaldused said alguse kütusehinna tõusust, elukalliduse kasvust ja töökohtade kadumisest. Protestijad nõuavad kütuse hinna langetamist, rikastele kõrgemate maksude taastamist, miinimumpalga tõstmist ja Prantsusmaa presidendi Emmanuel Macroni tagasiastumist. Liikumise juhid valisid kollase helkurvesti meeleavalduste sümboliks, sest alates 2008. aastast on mootorratturid Prantsusmaal seadusega kohustatud helkurvesti kandma, peale selle on helkurveste igal pool saada, need on odavad ja sümboolsed. 15. detsembril 2018 oli üle Prantsusmaa väljas rohkem kui 10 000 lisapolitseinikku, kes hoidsid korda kollavestide meeleavalduste ajal. Toulouse'is lasi politsei protestijate suunas pipragaasi. "Yellow vest movement". "yellow-vest-protests-spread-to-netherlands". "allemagne-connecte-phenomene-gilets-jaunes". "gilets-jaunes-la-belgique-et-la-bulgarie-ont-elles-aussi-leurs-gilets-jaunes". NBC News. "France's yellow jackets inspire protesters Iraq". CBC.ca. "Alberta yellow vest protests lack violence seen in Paris, but anti-immigration anger simmers". The Jeresalem Post. "YELLOW VEST PROTESTS REACH ISRAEL, RAGE AGAINST HIGH LIVING COST MOUNTS". The National. "Jordanian protesters don yellow vests as demonstrations spread". BBC News. "Yellow Vests: Is the symbol spreading across Europe?". Irish Times. "Dozens gather in Dublin for 'yellow vests' protest". CNN. "Yellow vest movement spreads to Taiwan". Pakistan Today. "Govt-employed engineers block The Mall". Wikipedia English. "Yellow vests movement". Delfi.ee. "BLOGI TOULOUSE'ist | Järeleandmiste kiuste: "kollaste vestide" protest ei näi ikka veel hääbuvat".
Paul Neerot

Paul Neerot (13. august 1922 – 4. september 1988) oli Eesti NSV partei-, riigi- ja ametiühingutegelane. Aastatel 1956–1959 oli ta EKP Rakvere Rajoonikomitee I sekretär. Aastatel 1959–1971 oli ta Eesti NSV Ametiühingute Nõukogu esimees. Ta oli Eesti NSV Ülemnõukogu V, VI ja VII koosseisu liige, aastatel 1959–1971 Eesti NSV Ülemnõukogu Presiidiumi liige. 1980. aastast oli ta Eesti NSV Rahvakontrolli Komitee esimehe esimene asetäitja. Ta on maetud Tallinna Metsakalmistule. Kalmistute register HAUDI Rahvusarhiivi fotoinfosüsteem FOTIS. Paul Neerot (1963)
Petri Sarvamaa

Petri Ilari Sarvamaa (sündinud 15. septembril 1960 Joensuus) on Soome poliitik, ta kuulub Rahvuslikku Koonderakonda. Ta on aastast 2012 Euroopa Parlamendi liige, kuuludes Euroopa Rahvapartei fraktsiooni.
Puppey

Clement Ivanov (sündinud 6. märtsil 1990) on eesti professionaalne Dota 2 mängur, kes kasutab mängijanime Puppey. Teda peetakse Eesti kõige edukamaks e-sportlaseks ja ta on erinevatel turniiridel teeninud kokku üle kahe miljoni dollari. Tänu heale inglise keele oskusele on tal olnud võimalus mängida Euroopa parimates meeskondades. Puppey on tuntud eksperimenteerijana, kes valdab kõiki DotA rolle. Puppey on mänginud mitmes edukas meeskonnas, nagu KingSurf.international ja Nirvana.international. Kuigi ta mängis DotA ajal peamiselt toetajana, oli Puppey osav kõigis rollides. Puppey alustas oma DotA 2 võistluskarjääri Natus Vincere meeskonnas, kellega osaleti 2011. aastal rahvusvahelisel võistlusel. Nad ei kaotanud võistlusel ühtegi mängu ja võitsid 1 000 000 dollarit. Samuti võitsid nad turniiri Electronic Sports World Cup ja said auhinnaks 12 000 dollarit. Mõlemal turniiril näitas Puppey head mängu kangelasega Chen. Kui Natus Vincere kapten 2011. aasta oktoobris lahkus, sai Puppeyst meeskonna uus kapten. Pärast 2014. aastal Dota 2 Champions League Season 2 võitmist hakkas Natus Vincere tee allamäge minema ning nad jäid järgmisel rahvusvahelisel võistlusel 7.-8. kohta jagama. Seejärel lahkus Puppey Natus Vincere meeskonnast. Tema esimene suurem edu Team Secretiga oli ESL One Frankfurti turniirivõit, millega kaasnes 120 000 dollari suurune auhinnaraha. Kuigi neid peeti 2015. aasta rahvusvahelisel võistlusel favoriitideks, jäid nad jagama 7.-8. kohta ja teenisid 830 000 dollarit. Pärast turniiri tekkisid meeskonnas sisepinged, mistõttu vahetati välja mõned meeskonnaliikmed. Uue meeskonnaga saavutasid nad turniiridel The Frankfurt Major ja ESL One New York teise koha ning võitsid 2015. aastal turniirid Nanyang DotA 2 Championships ja MLG World Finals. Puppey - Clement Ivanov - Dota 2 Player Profile : Esports Earnings "Arhiivikoopia". Originaali arhiivikoopia seisuga 16. detsember 2018. Vaadatud 15. detsembril 2018.{{netiviide}}: CS1 hooldus: arhiivikoopia kasutusel pealkirjana (link) Ulrich Hanten. Na'Vi take home $1,000,000 gosugamers.net https://www.sbnation.com/2015/8/6/9113991/team-secret-dota-2-the-international-ti5-virtus-pro-arteezy Strom. S. (2015). Puppey’s Concern for Order and Competition.
Koringberg

Koringberg on asula Lõuna-Aafrika Vabariigis Lääne-Kapimaa provintsis West Coasti ringkonnas Swartlandi vallas. Asula on rajatud 1923. aastal. Koringberg on saanud nime selle järgi, et asub nisukasvatuspiirkonnas. Koringberg tähendab afrikaani keeles tähendab 'nisumägi'. Lõuna-Aafrika Vabariigi 2011. aasta rahvaloenduse andmetel oli Koringbergi elanikest värvilisi 85,01%, valgeid 11,29%, mustanahalisi aafriklasi 3,21%, India või Aasia päritolu inimesi 0,08% ja teisi 0,49%. Afrikaani keelt pidas emakeeleks 95,52% inimesi ja inglise keelt 3,80%. History Moorreesburg Tourism https://census2011.adrianfrith.com/place/164001
Eendekuil

Eendekuil on asula Lõuna-Aafrika Vabariigis Lääne-Kapimaa provintsis West Coasti ringkonnas Bergrivieri vallas. Lõuna-Aafrika Vabariigi 2011. aasta rahvaloenduse andmetel oli Eendekuili elanikest värvilisi 89,28%, valgeid 6,47%, mustanahalisi aafriklasi 2,22%, India või Aasia päritolu inimesi 1,11% ja teisi 0,92%. Afrikaani keelt pidas emakeeleks 96,93% inimesi, tsvana keelt 0,72% ja inglise keelt 0,72%. https://census2011.adrianfrith.com/place/162003
Leipoldtville

Leipoldtville on asula Lõuna-Aafrika Vabariigis Lääne-Kapimaa provintsis West Coasti ringkonnas Cederbergi vallas. Leipoldtville on asutatud 1905. aastal. Lõuna-Aafrika Vabariigi 2011. aasta rahvaloenduse andmetel oli Leipoldtville'i elanikest värvilisi 79,53%, valgeid 11,07%, mustanahalisi aafriklasi 7,72% ja India või Aasia päritolu inimesi 1,68%. Afrikaani keelt pidas emakeeleks 95,97% inimesi ja inglise keelt 1,68%. https://census2011.adrianfrith.com/place/161005
Dwarskersbos

Dwarskersbos on asula Lõuna-Aafrika Vabariigis Lääne-Kapimaa provintsis West Coasti ringkonnas Bergrivieri vallas. Dwarskersbos asub Atlandi ookeani rannikul, Velddrifist ligikaudu 12 km kirdes. Lõuna-Aafrika Vabariigi 2011. aasta rahvaloenduse andmetel oli Dwarskersbosi elanikest valgeid 57,46%, mustanahalisi aafriklasi 29,85%, värvilisi 9,70%, India või Aasia päritolu inimesi 2,69% ja teisi 0,15%. Afrikaani keelt pidas emakeeleks 94,29% inimesi ja inglise keelt 4,47%. https://census2011.adrianfrith.com/place/162004
Maiade sinine

Maiade sinine (hispaania keeles azul maya) on kergelt roheka varjundiga heledatooniline erksinine tehispigment, mida kasutasid seinamaalingutes ja keraamika maalimisel Kolumbuse-eelse Mesoameerika kultuurid, eelkõige asteegid ja maiad. Osaliselt baseerub maiade sinisel sinine tehispigment MayaCrom Blue B2050, mille valmistamisprotsess töötati välja originaalvärvi uurimise käigus USA-s Texase ülikoolis ja mis rahvusvahelises värvainete indeksis kannab tähist C.I. PB 82 (Pigment Blue 82). Maiade sinine on orgaanilisi ja anorgaanilisi koostisaineid sisaldav segu, põhiosas moodustavad selle añil-taime (Indigofera suffruticosa, asteegi keeles xuiquilitl) lehtedest saadud sinise värvainega värvitud looduslikud valged savid atapulgiit ja montmorijoniit. Vähesel määral on leitud värvis ka teisi mineraale. Sinise tooni varjund võis sõltuda värvi valmistamisel kasutatud temperatuurist ja säilitavaks kolmandaks komponendiks lisati kopaalvaiku. Esimesed jäljed maiade sinise kasutamisest pärinevad maiade kultuuri klassikaliset perioodist, mis algas aastal 500. Sinise värvi kasutamise traditsioon jätkus 16. sajandini Mexico kloostrites, eriti tuntud on mehhiko kunstniku, põlisrahvusest kristlase Juan Gersóni maalingud frantsiskaani kirikus Tecamachalcos. Pärast 16. sajandit värvi valmistamise ja kasutamise oskus Mehhikos hääbus, aga Kuubalt on leitud värvi kasutust isegi nii hilisest ajast kui 19. sajand. Erakordselt hästi säilinud sinist värvi on leitud seinamaalinguilt Chichén Itzás ja Bonampakis, keraamikalt ja pisiplastikalt, aga ka pinnasest arheoloogilistel kaevamistel kultuskohtades, mis on viinud uurijad mõttele, et inimohvrid kaeti enne ohvritalitust sinise värviga. Maiade sinisega maalitud savikujuke Protsessiooni kujutav seinamaal Bonampaki templis Maalingutega kaetud pseudovõlvlagi Bonampaki templis Teine laemaaling Sukelduvat jumalat kujutav savinõu-hauapanus, u 1500 Juan Gersoni maalitud stseen, millel on kasutatud maiade sinist Juan Gersoni maalingutega lagi Tecamachalco frantsisklaste kirikus Puebla osariigis, 1562 On olemas veebivärvi toon nimega Maya blue. Hani sinine Egiptuse sinine http://www.artiscreation.com/blue.html#PB82 https://patents.google.com/patent/US20070033747 https://www.naturalpigments.com/maya-blue-pigment.html https://link.springer.com/article/10.1007%2Fs00339-007-4287-z https://www.livescience.com/28381-maya-blue-paint-recipe-discovered.html http://mexicosmurals.blogspot.com/2017/01/tecamachalco-apocalypse-murals.html http://www.chapala.com/chapala/magnifecentmexico/mayablue/mayablue.html https://www.colorhexa.com/73c2fb Maiade sinise uurimist käsitlev veebileht (inglise keeles) Keerukat kostüümi kandev kujuke Metropolitani Kunstimuuseumis Krokodillikujuline muusikariist Metropolitani Kunstimuuseumis
August Sanga nimeline luuletõlke auhind

August Sanga nimeline luuletõlke auhind on 2018. aastal Sihtasutuse Kultuurileht kirjandusväljaannete asutatud auhind, mis määratakse ühe aasta jooksul, augusti algusest augusti alguseni ilmunud parima eestikeelse tõlkeluuletuse eest. Auhind on nimetatud luuletaja ja tõlkija August Sanga järgi ning antakse üle 30. septembril, rahvusvahelisel tõlkijate päeval. 2018 – Järvi Kokla, Heli Laaksoneni edelasoome murdest hiiu keelde tõlgitud luuletuse "Pallaad" eest (kogumikust "Ole ise!", Eesti Keele Sihtasutus 2017) 2019 – Hendrik Lindepuu, Anna Świrszczyńska poola keelest tõlgitud luuletuse "Talunaine" eest (kogumikust "Ma ehitasin barrikaadi", Hendrik Lindepuu Kirjastus 2019) 2020 – Carolina Pihelgas, Pablo Neruda hispaania keelest tõlgitud soneti "XLVI" eest (kogumikust "Armastusluuletused", Kaksikhammas 2019) 2021 – Märt Väljataga, Philip Larkini inglise keelest tõlgitud luuletuse "Vers de société" eest (ajakirjast Vikerkaar 2021, nr 1–2) 2022 – Paul-Eerik Rummo, Paavo Haavikko soome keelest tõlgitud luuletuse "Teine luuletus" (poeemist "Talvepalee") eest (ajakirjast Looming 2021, nr 8; raamatust "Kogutud luuletused", EKSA 2021) 2023 – Maarja Kangro, Halõna Kruki ukraina keelest tõlgitud luuletuse "Inimkonna ajalugu" eest (ajakirjast Looming 2023, nr 3) 2024 – Mirjam Parve, Miklós Radnóti ungari keelest tõlgitud luuletuse "Otsisklev ood" eest (Mirjam Parve luulekogust "Varjukeha", Puänt, 2023) Larm, Pille-Riin. Asutati luuletõlke auhind. Sirp, 27. juuli 2018.
Band-Maid

Band-Maid on Jaapani hard rock-bänd. See loodi aastal 2013. Miku Kobato – kitarr, vokaal Kanami Tōno – kitarr Akane Hirose – trummid Misa – basskitarr Saiki Atsumi – vokaal "Maid in Japan" (2014) "New Beginning" (2015) "Brand New Maid" (2016) "Just Bring It" (2017) "World Domination" (2018) "Conqueror" (2019) "Unseen World" (2021) "Epic Narratives" (2024) "Ai to Jōnetsu no Matador" (2014) "YOLO" (2016) "Daydreaming/Choose Me" (2017) "Start Over" (2018) "Glory" (2019) "Bubble" (2019) "Different" (2020) "Sense" (2021) BIOGRAPHY | BAND-MAID Official Web Site Band-Maid ametlik koduleht
Barista

Barista on teenindustöötaja, kes valmistab espressomasinaga kohvi ja kohvijooke. Sõna barista pärineb itaalia keelest ja tähendab kohvikubaarimeest. Tema tööks on kohvi ja alkohoolsete jookide müük. Sõltuvalt seadmete suurusest on kogenud barista suuteline valmistama kuni 100 espressot tunnis. Barista valdab seadmeid, tunneb kohvisorte ja kohvi valmistamise meetodeid, oskab hinnata kohvi kvaliteeti, teab kohviretsepte ja kundede eelistusi. Seetõttu on barista umbes samasugune asjatundja kohvi alal nagu sommeljee veini alal. Maailma parimat baristat valitakse alates 2000. ja Eesti parimat alates 2004. aastast. Eestlased maailmameistrivõistlustel: 2005 Kati Kljukina 9. koht (637,0 p) 2006 Kati Kljukina 14. koht (608,5 p) 2007 Helger Aava 22. koht (520,5 p) 2008 Nele Mangulis 38. koht (519,5 p) 2009 Urmet Laht 30. koht (457,5 p) 2010 Sille Kuttner 37. koht (433,5 p) "6 TH ANNUAL WORLD BARISTA CHAMPIONSHIP Seattle 2005 Final Ranking Order" (PDF). Originaali (PDF) arhiivikoopia seisuga 5. august 2018. "7 th Annual World Barista Championship Berne 2006 Final Ranking Order" (PDF). Originaali (PDF) arhiivikoopia seisuga 5. august 2018. "8TH ANNUAL WORLD BARISTA CHAMPIONSHIP RANKING ORDER" (PDF). Originaali (PDF) arhiivikoopia seisuga 5. august 2018. "9 THANNUAL WORLD BARISTA CHAMPIONSHIP RANKING ORDER" (PDF).[alaline kõdulink] "WBC Ranking Order -Atlanta, Georgia" (PDF). Originaali (PDF) arhiivikoopia seisuga 5. august 2018. "2010 World Barista Championship RANKING ORDER" (PDF). Originaali (PDF) arhiivikoopia seisuga 5. august 2018.
Brian T. Delaney

Brian Thomas Delaney (sündinud 17. novembril 1976 Philadelphias) on Ameerika Ühendriikide näitleja. Brian T. Delaney andmekogus IMDb (inglise)